LG G5 smartfoni hamma vaqt yonib turadigan ekran bilan ta`minlanadi

LG kompaniyasining navbatdagi smartfoni LG G5 yangi funksiya bilan ta`minlandi, deb xabar beradi “Lenta.ru”.
Yangi funksiya yordamida smartfon ekrani har doim  kerakli ma`lumotlarni ko`rsatib turadi. 
 
Kompaniya vakillari bergan xabarga ko`ra, smartfon ekranida kun sanasi, vaqt, javob berilmagan qo`ng`iroqlar va kirish xabarlari aks etadi.
3 fevral kuni LG kompaniyasi  o`zining yangi smartfonining shu yilning 21 fevralida Barselona shahrida bo`lib o`tadigan Mobile World Congress loyihasi doirasida keng ommaga namoyish qilmoqchi ekanligini ma`lum qilgan edi.
Ma`lumot uchun, Rossiyada ishlab chiqariladigan Yotaphone smartfoni ekrani ham hamma vaqt yoniq turadi.